E-boks gennemlever et sandt mareridt for tiden. Systemet bryder næsten dagligt ned. I dag har det foreløbig været nede to gange.

E-boks er helt nede på alle platforme for anden gang her til formiddag. Sådan lyder beskeden på telefonen:“Velkommen til e-boks. Der opleves i øjeblikket udfordringer med vores login og de forskellige services. Dette gælder både e-boks.dk, via vores app, samt digital post via borger.dk og virk.dk. vi arbejder på at få det løst hurtigst muligt og beklager de gener dette kan medføre”Nedbruddet er blot det seneste i en mareridts-agtig lang liste over nedbrud i den seneste måned.Systemet, som driftes af KMD, har været ramt af massive problemer siden eftersommeren, og e-Boks og KMD nedsatte i sidste uge en taskforce, som skal undersøge problemerne.Dengang lød meldingen, at man endnu ikke har fundet den såkaldte root cause til problemerne.Computerworld har kontaktet e-Boks for at få en forklaring på de seneste nedbrud.Selskabet er ikke vendt tilbage på henvendelserne.Herunder er et screencapture af e-Boks' statusside, som den så ud klokken 10.40: